**Kvalitetsstandarder for praktisk hjelp i hjemmet**

**Standard for matlaging**

* Alle skal få tilbud om 3 måltider pr. dag, jevnt fordelt i løpet av dagen.
* Det skal legges til rette for et varmt måltid

Middagsmaten bestilles fra den kommunale matombringingen, eller brukeren gis anledning til å spise ved et dagsenter o.l. Brukerne kan bestille og få levert ekstraporsjoner på de faste leveringsdagene.

**Standard for renhold**

* Vindusvask utføres normalt 1 gang pr. år, fortrinnsvis om våren. Vindusvask begrenses til vinduer i stue, kjøkken, bad, toalett, soverom og entrè.
* Husrengjøring; vaske gulv, støvsuge, riste matter/tepper, støvtørking utføres hver 2. uke.
* Enkel gulvrengjøring på kjøkken og oppholdsrom utføres 1 gang pr. uke ved behov.

Husrengjøring utføres bare i rom som er i daglig bruk; stue, kjøkken, bad, toalett, soverom og entrè.   
Det avsettes 1 – 1,5 time i trygde-/omsorgsbolig og 2 timer i annen bolig.   
  
Dessuten avsettes tid til følgende tilleggstjenester:

* Hjelp til å vaske kjøleskap og / eller komfyr / mikrobølgeovn 2 ganger pr. år.

**Standard for ærender i samarbeid med pårørende**

* Hjelp til å motta ferske matvarer 1 gang pr. uke.
* Hjelp til å hente medisiner på apotek/butikk.
* Hjelp til å kjøpe nødvendige klær.
* Hjelp til å betale regninger, hente postpakker o.l.
* Hjelp til nødvendig lege-/tannlegebesøk.
* Hjelp til å bestille nødvendig brensel.

Brukere som har behov for matvareinnkjøp skal få hjelp til å bestille.

**Standard for øvrig husarbeid/annen praktisk hjelp**

* Sengetøy skiftes normalt hver 3. uke.
* Klær vaskes normalt 1 gang pr. uke.

**Standard for personlig stell**

* Brukeren skal gis nødvendig hjelp hver dag til å stå opp og legge seg (dersom brukeren vil og / eller er i stand til å være oppe).
* Brukeren skal gis hjelp hver dag til å kle av og på seg.
* Brukeren skal tilbys dusjing / bading 1 gang pr. uke.
* Brukeren skal gis nødvendig hjelp til personlig vask / stell morgen og kveld.
* Brukeren skal om nødvendig gis hjelp til tannpuss 1 gang pr. dag.
* Brukeren skal gis nødvendig hjelp til å vaske håret 1 gang pr. uke. (inkl. hårrulling).
* Brukeren skal gis hjelp til å komme seg til frisør 2 ganger pr. halvår.
* Brukeren skal gis nødvendig hjelp til barbering.
* Brukeren skal gis nødvendig hjelp til å spise.

**Tjenester som faller utenfor kommunens ansvar**

* Stryking, baking, pussing av sølvtøy og messing.
* Stor-rengjøring av tak og vegger, boning av gulv, dra ut store og tunge tepper, innvendig vask av skap o.l.
* Huslige oppgaver i forbindelse med gjester og voksne hjemmeboende barn.
* Utvendig vinduspuss som er forbundet med risiko.
* Hagearbeid; stell av blomsterbed, klippe gress o.l.
* Hjelp til husdyrhold.
* Hjelp til flytting.